L 237/70 Den Europæiske Unions Tidende 4.9.2008 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 11. marts 2008 om Italiens statsstøtte C 15/07 (ex NN 20/07) i form af skattelettelser for en række kreditinstitutter i forbindelse med omstrukturering (meddelt under nummer K(2008) 869) (Kun den italienske udgave er autentisk) (EØS-relevant tekst) (2008/711/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte bemærkninger i overensstemmelse med disse artikler (1) og under henvisning til disse bemærkninger, og ud fra følgende betragtninger: 1. SAGSFORLØB (1) — Den 24. december 2003 vedtog det italienske parlament lov nr. 350 (Lov 350/2003) (?), som ved artikel 2, stk. 26, indfører en særlig ordning for skattejustering af aktiver i en række kreditinstitutter, der er oprettet ved eller berørt af omstrukturering i henhold til lov nr. 218 af 30. juli 1990 (Lov 218/1990) om privatisering af offentligretlige kreditinstitutter i Italien. (2) — De italienske myndigheder anmeldte ikke ordningen til Kommissionen i henhold til EF-traktatens artikel 88, stk. 3. Kommissionen besluttede dog at indlede en foreløbig undersøgelse af den. (1) EUT C 154 af 7.7.2007, s. 15. (?) Den italienske finanslov for 2004, Gazzetta ufficiale della Repubblica italiana nr. 299 af 27.12.2003. ) Ved brev af 26. september 2005 (D/57424) anmodede Kommissionen de italienske myndigheder om at frem- sende alle relevante oplysninger, for at den kunne tage stilling til, om ordningen var forenelig med statsstøtte- reglerne, og om den var lovlig i henhold til EF-traktatens artikel 88, stk. 3, der indeholder en forpligtelse til at anmelde statsstøtteprojekter på forhånd. Italien fremsendte de ønskede oplysninger ved brev af 29. november 2005 (A/39913). Ved brev af 31. marts 2006 anmodede Kommissionen Italien om yderligere oplysninger med henblik på at fastslå, om ordningen skulle betragtes som en statsstøt- teordning, og om den var forenelig med fællesmarkedet. Italien fremsendte de ønskede oplysninger ved brev af 5. maj 2006 (A/33466). Den 3. juli 2006 holdt Kommissionen møde med de italienske myndigheder for at drøfte, hvordan den pågæl- dende skatteordning fungerede, og om den var berettiget. Under mødet tog Kommissionen de italienske myndighe- ders forklaringer til efterretning, selv om den fortsat udtrykte tvivl om, hvorvidt den pågældende ordning skulle betragtes som en statsstøtteordning, og hvorvidt den var forenelig med fællesmarkedet.